ПРОТОКОЛ № 24
от заседание на Комисия по дисциплинарните производства
на Висшия съдебен съвет,
проведено на 24 юни  2014 г.

Днес, 24 юни 2014 г., вторник, oт 13.00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 

           ПРЕДСЕДАТЕЛ:  ВАСИЛ ПЕТРОВ
ЧЛЕНОВЕ:  ГАЛЯ ГЕОРГИЕВА
                                                                         ЯСЕН ТОДОРОВ
                                                                         МИЛКА ИТОВА
                                                                         ЮЛИЯ КОВАЧЕВА
                                                                         СВЕТЛА ПЕТКОВА
                                                                     
ОТСЪСТВА: Михаил Кожарев.

От администрацията на ВСС: Деница Захариева и Мартин Величков – експертни сътрудници на Комисия по дисциплинарните производства.

	Заседанието протече при следния дневен ред:

1. Писмо от Инспектората към ВСС относно извършена проверка по НОХД № 3990/2011 г., по описа на СРС.

2. Преписка във връзка с предложение от адв.Петър Китанов – председател на Софийски адвокатски съвет, за налагане на дисциплинарно наказание на Христина Гарванска – съдия в Софийски районен съд.

3. Писмо от Сотир Цацаров – Главен прокурор на Република България и от Яни Бахчеванов – председател на Апелативен съд гр. Бургас, относно справка по дела с особен обществен интерес, наблюдавани от Европейската комисия. 

По внесените допълнителни точки и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Включва в дневния ред следните допълнителни точки:

4. Предложение от Светла Петкова – зам. председател на Комисия по дисциплинарните производства и председател на Работната група за изработване на критерии (правила) при налагане на дисциплинарни наказания,  за  провеждане на срещи с административни ръководители на съдилища по апелативни райони на тема „Дисциплинарни производства и критерии при налагане на дисциплинарни наказания на магистрати”.

5. Заповед на административния ръководител на Районен съд гр. Карнобат, с която е наложено дисциплинарно наказание по чл. 308, ал. 1, т. 2 от ЗСВ – „порицание” на Златко Колев Костадинов – съдия в Районен съд гр. Карнобат.

По дневния ред

1. ОТНОСНО: Писмо от Инспектората към ВСС относно извършена проверка по НОХД № 3990/2011 г., по описа на СРС.
	 
КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1. Да се уведоми Инспектората към ВСС, че е извън правомощията на Комисията да изисква информация във връзка с проверки, извършени от ИВСС. В случай на констатирани нарушения, допуснати от магистрати, ИВСС може да упражни правомощието си по чл. 312, ал. 1, т. 3 от ЗСВ.

2. ОТНОСНО: Преписка във връзка с предложение от адв. Петър Китанов – председател на Софийски адвокатски съвет, за налагане на дисциплинарно наказание на Христина Гарванска – съдия в Софийски районен съд.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1. Изпраща предложението от Софийски адвокатски съвет, ведно с преписката на Комисия „Професионална етика и превенция на корупцията” на ВСС, по компетентност.
	2.2. Да се уведоми адв. Петър Китанов – председател на Софийски адвокатски съвет, за решението на Комисията.

3. ОТНОСНО:  Писмо от Сотир Цацаров – Главен прокурор на Република България и от Яни Бахчеванов – председател на Апелативен съд гр. Бургас, относно справка по дела с особен обществен интерес, наблюдавани от Европейската комисия. 

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1. Приема за сведение писмо от Сотир Цацаров – Главен прокурор на Република България и от Яни Бахчеванов – председател на Апелативен съд гр. Бургас, относно справка по дела с особен обществен интерес, наблюдавани от Европейската комисия. 

4. ОТНОСНО: Предложение от Светла Петкова – зам. председател на Комисия по дисциплинарните производства и председател на Работната група за изработване на критерии (правила) при налагане на дисциплинарни наказания,  за  провеждане на срещи с административни ръководители на съдилища по апелативни райони на тема „Дисциплинарни производства и критерии при налагане на дисциплинарни наказания на магистрати”.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

4.1. Утвърждава следния график за провеждане на срещи с административни ръководители на съдилищата по апелативни райони. 
- 27.06.2014 г. /петък/ - гр. Пловдив;
- 04.07.2014 г. /петък/ - гр. Бургас;
- 11.07.2014 г. /петък/ - гр. Велико Търново;
- 18.07.2014 г. /петък/ - гр. Варна;
- 25.07.2014 г. /петък/ - гр. София.
4.2. Да се уведомят председателите на апелативните съдилища  за решението на комисията.

5. ОТНОСНО: Заповед на административния ръководител на Районен съд гр. Карнобат, с която е наложено дисциплинарно наказание по чл. 308, ал. 1, т. 2 от ЗСВ – „порицание” на Златко Колев Костадинов – съдия в Районен съд гр. Карнобат.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

5.1. Предлага на Висшия съдебен съвет, на основание чл. 314, ал. 3 ЗСВ, да ПОТВЪРДИ наложеното със Заповед № 146/03.04.2014 г. на административния ръководител на Районен съд гр. Карнобат дисциплинарно наказание по чл. 308, ал. 1, т. 2 от ЗСВ – „порицание” на Златко Колев Костадинов – съдия в Районен съд гр. Карнобат, за допуснати дисциплинарни нарушения по чл. 307, ал. 4, т. 3 и т. 4 от ЗСВ.
5.2. Прилага Заповед № 146/03.04.2014 г. на административния ръководител на Районен съд гр. Карнобат, към кадровото досие на магистрата.

24.06.2014 г.			                
						ПРЕДСЕДАТЕЛ: /П/ ВАСИЛ ПЕТРОВ